
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 7T/21/2026 5626010243 04. 05. 2026 JUDr. Branislav Klukoš ECLI:SK:OSLM:2026:5626010243.2
ROZSUDOK V MENE SLOVENSKEJ REPUBLIKY 2 sp. zn.: 7T/21/2026 Okresný súd Liptovský Mikuláš samosudcom JUDr. Branislavom KLUKOŠOM v trestnej veci proti obžalovanému ml. A. B., nar. XX.XX.XXXX v C. D., pre pokračovací prečin krádeže podľa § 212 ods. 1 písm. b) Trestného zákona, na hlavnom pojednávaní konanom dňa 04.05.2026, takto rozhodol: 3 sp. zn.: 7T/21/2026
obžalovaný ml. A. B., nar. XX.XX.XXXX v C. D., trvale bytom: E. XXXX/X, XXX XX C. D., toho času vo výkone väzby v ÚVV a ÚVTOS Žilina u z n á v a s a z a v i n n é h o, ž e 1/ dňa 08. 12. 2025 v čase o 21.15 hod. na prízemí budovy Nemocnice s poliklinikou MUDr. Ivana Stodolu v Liptovskom Mikuláši na ul. Palúčanská č. 25 v Liptovskom Mikuláši, na chodbe vypáčil kovovým kľúčom na sviečky v tvare „L“ automat na hračky zabezpečený visiacim zámkom neznámej značky a násilím z neho vytiahol mincovník, s ktorým po pristihnutí zamestnancom nemocnice utiekol von z budovy, pričom pred CT pracoviskom uvedený mincovník pustil na zem a odišiel na doposiaľ nezistené miesto, čím týmto konaním spôsobil D. F. škodu poškodením mincovníka vo výške 20 eur, 2/ dňa 02. 11. 2025 v čase o 20.29 hod. prišiel do priestorov samoobslužnej autoumyvárky CARWASH EXPRESS, nachádzajúcej sa na Jánošíkovom nábreží č. 1190/10 v Liptovskom Mikuláši, kde v čase o 20.31 hod. doposiaľ nezisteným predmetom na boxe, ktorý sa nachádza bližšie k hlavnej ceste, vylomil uzamknuté dvierka riadiacej skrinky, z ktorej zobral kovový mincovník s hotovosťou vo výške 20,- €, s ktorým odišiel na neznáme miesto, následne sa v čase o 20.42 hod. vrátil do priestorov samoobslužnej autoumyvárky CARWASH EXPRESS a prišiel k druhému boxu, ktorý sa nachádza ďalej od hlavnej cesty, na ktorom v čase o 20.43 hod. doposiaľ nezisteným predmetom vylomil uzamknuté dvierka riadiacej skrinky, z ktorej zobral mincovník s hotovosťou vo výške 20,- €, s ktorým taktiež odišiel na neznáme miesto, čím spol. AAS, s. r. o., so sídlom Jánošíkovo nábrežie č. 1190/10, Liptovský Mikuláš, IČO; 48 079 367, spôsobil škodu krádežou hotovosti vo výške 40,- € a škodu poškodením vo výške 40,- €, teda
v bode 1) - prisvojil si cudziu vec tým, že sa jej zmocnil a čin spáchal vlámaním, v bode 2) - prisvojil si cudziu vec tým, že sa jej zmocnil a čin spáchal vlámaním,
čím spáchal v bodoch1) a 2) - pokračovací prečin krádeže podľa § 212 ods. 1 písm. b) Trestného zákona. Za to sa odsudzuje: Podľa § 212 ods. 3 Trestného zákona, § 117 ods. 1 Trestného zákona, § 41 ods. 1 Trestného zákona, § 42 ods. 1 Trestného zákona na súhrnný trest odňatia slobody vo výmere 2 (dva) roky, výkon ktorého mu súd podľa § 49 ods. 1 písm. a) Trestného zákona podmienečne odkladá a zároveň obžalovanému podľa § 51 ods. 1 Trestného zákona a § 119 ods. 1 Trestného zákona ukladá probačný dohľad nad jeho správaním. Podľa § 51 ods. 2 Trestného zákona súd obžalovanému ukladá skúšobnú dobu probačného dohľadu v trvaní 30 (tridsať) mesiacov. Podľa § 51 ods. 3 písm. b), ods. 4 písm. i), j), k), Trestného zákona súd obžalovanému v rámci plynutia skúšobnej doby probačného dohľadu ukladá primerané obmedzenia a povinnosti spočívajúce v zákaze požívania alkoholických nápojov a iných návykových látok, v príkaze podrobiť sa liečeniu závislosti od návykových látok, predovšetkým absolvovaním ambulantného adiktologického poradenstva, zúčastniť sa v skúšobnej dobe psychologického poradenstva zameraného na psychoedukáciu a v príkaze zamestnať sa v skúšobnej dobe alebo sa preukázateľne uchádzať o zamestnanie. Podľa § 60 ods. 1 písm. a) Trestného zákona súd ukladá obžalovanému trest prepadnutia veci, a to: kľúč na sviečky v tvare „L“. Podľa § 60 ods. 5 Trestného zákona vlastníkom prepadnutej veci sa stáva štát Slovenská republika. Podľa § 287 ods. 1 Trestného poriadku súd obžalovanému ml. A. B., nar. XX.XX.XXXX, trvale bytom: E. XXXX/X, XXX XX C. D., ukladá povinnosť zaplatiť poškodenému D. F., nar. XX.XX.XXXX, trvale bytom G. XXX, XXX XX G., škodu vo výške 20 eur a poškodenej spoločnosti AAS, s. r. o., so sídlom Jánošíkovo nábrežie č. 1190/10, Liptovský Mikuláš, IČO; 48 079 367 škodu vo výške 80 eur. Podľa § 288 ods. 1 Trestného poriadku súd odkazuje poškodených D. F., nar. XX.XX.XXXX, trvale bytom G. XXX, XXX XX G. a poškodenú spoločnosť AAS, s. r. o., so sídlom Jánošíkovo nábrežie č. 1190/10, Liptovský Mikuláš, IČO; 48 079 367 so zvyškom nároku na náhradu škody na občianske súdne konanie. Podľa § 42 ods. 2 Trestného zákona súd r u š í výrok o treste rozsudku Okresného súdu Liptovský Mikuláš sp. zn. 7T/64/2025 zo dňa 19.01.2026, právoplatný dňa 19.01.2026, ktorým bol obžalovanému podľa § 212 ods. 3 Trestného zákona, § 117 ods. 1 Trestného zákona uložený trest odňatia slobody vo výmere 1 (jeden) rok s podmienečným odkladom výkonu trestu na skúšobnú dobu na 2 roky, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad.
odôvodnenie: 3 sp. zn.: 7T/21/2026
Podľa § 172 ods. 2 Trestného poriadku bol vyhotovený zjednodušený písomný rozsudok, ktorý neobsahuje odôvodnenie, pretože po jeho vyhlásení na hlavnom pojednávaní sa ml. obžalovaný, zákonný zástupca ml. obžalovaného, zástupca ÚPSVaR Liptovský Mikuláš a prokurátor vzdali práva na podanie odvolania. Poučenie: 3 sp. zn.: 7T/21/2026 Proti tomuto rozsudku možno podať odvolanie v lehote 15 dní od jeho oznámenia cestou tunajšieho súdu na Krajský súd v Žiline.

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2026:5626010243.2 (dáta aktuálne k 11. 11. 2026). Záväzné je znenie zverejnené súdom.




